IRODALOM. 



l GEOGRÁrrA ÉS FÖLDTUDOMÁNY. 



— Reflexiók méltóságos clr. Schafarzik Ferenc elnöki megnyitójára. — 



Konstatálom, az első tisztességes hang és tárgyias, minden tendenciától 

 és személyes animozitástól mentes tárgyalás, mellyel a Földtani Társaság 

 nagyrabecsült és tudós Elnöke könyvemet kitüntette elnöki megnyitójában. 



Ezért megkülönböztetett tisztelettel és a mélt. Elnök úrnak könyvemben 

 is hangoztatott geológiai szakkéi^zettsége iránt való igaz őszinte elismerésem- 

 ből kifolyólag megteszem észrevételeimet az elnöki megnyitónak geográfiai 

 vonatkozással biró kijelentésére. 



Minden a beállítástól függ. Ha úgy tárgyalom a Föld egyes vidékeit, 

 miként ezt a modernizáló geológiai, helyesebben természettudományos geográfia 

 teszi, akkor az illető vidéknek természeti képét nyerem. PASSABOEnek 

 «Landschaftsbild»-je ez. De ha ennek keretében az Ember geográfiai jelentősé- 

 gének is helyt juttatok, előáll nem a vidék, hanem az ország politikai, humánus 

 vagy művelődési képe: Külturbild. A kettő együtt szerintem geográfia. 



így fogják fel a geográfia feladatát azon tanult, higgadt geográfus elmék, 

 pl. Wagnek, Harms, Partsch, Oberhummee, kik egyenlő értéket tulajdonítanak 

 a Természet és Ember hatásainak a föld lakható területeire. 



Akik azonban akár tudós kizárólagosságból, akár a dolgoknak csak egy- 

 féle beállítása miatt túlmennek a célon és magukkal sodorják a geográfia 

 témáit, azok csak bajt és egyoldalúságot hoznak a geográfiába, mi ellen Penck 

 és Hettner, tehát a geológizáló és morfologizáló geográfia két oszlopos talen- 

 tuma a leghatározottabban tiltakoznak és szemére vetik német kollégáiknak, 

 hogy kivetkőztetik a geográfiát valódi jellegéből és földtudományt csinálnak 

 belőle olyan értelemben, aminőben Perty és Gbrland az antropológiából az 

 emberre vonatkozó összes tudásunk foglalatát akarták csinálni. 



Ez ellen keltem ki s állítom tudásom teljes meggyőződésével • — ily el- 

 járás már nem geográfia többé. 



Nevezhetjük Erdwissenschaftnak, geogóniának, geozófiának, geofizikának 

 vagy geográfiai fiziológiának (Passarge), a név nem határoz, csak föld- 

 leírásnak nem mondhatjuk többé. Mert a geósz antropósz nélkül üres 

 mogyoró. 



Hogy én bírálóim minden egyes megjegyzéseit kellő értékére szállítsam, 

 ahhoz még két pótló kötetet kellene írnom Műveltségi Geográfiámhoz. Én fon- 



